CELEX: C2004/251/41
Language: fi
Date: 2004-10-09 00:00:00
Title: Asia T-263/04: BIC S.A. -nimisen yhtiön 25.6.2004 sisämarkkinoiden harmonisointivirastoa vastaan nostama kanne

9.10.2004   
            
            
               FI
            
            
               Euroopan unionin virallinen lehti
            
            
               C 251/22
            
         BIC S.A. -nimisen yhtiön 25.6.2004 sisämarkkinoiden harmonisointivirastoa vastaan nostama kanne
   (Asia T-263/04)
   (2004/C 251/41)
   Oikeudenkäyntikieli: ranska
   BIC S.A. -niminen yhtiö, kotipaikka Clichy (Ranska), on nostanut 25.6.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa vastaan. Kantajan edustajana on avocat Michel-Paul Escande.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston (tavaramerkit ja mallit) neljännen valituslautakunnan 6.4.2004 tekemän päätöksen (asia R 468/2003-4) (1), jossa valituslautakunta on katsonut, että yhteisön tavaramerkin rekisteröintiä koskeva hakemus nro 1 738 566 on hylättävä asetuksen N:o 40/94 7 artiklassa säädetyillä perusteilla, koska BIC on osoittanut, että kyseisen artiklan soveltamisedellytykset täyttyvät käsiteltävänä olevassa tapauksessa;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkki, jonka rekisteröimistä on haettu:
            
            
               Savukkeensytyttimen muotoinen kolmiulotteinen tavaramerkki.
            
         
               Tavarat tai palvelut:
            
            
               Luokkaan 34 kuuluvat tavarat (tupakointivälineet ja savukkeensytyttimet) — hakemus nro 1 738 566.
            
         
               Valituslautakunnan käsiteltäväksi saatettu päätös:
            
            
               Tutkija on hylännyt rekisteröinnin.
            
         
               Valituslautakunnan päätös:
            
            
               Valitus on hylätty.
            
         
               Kanneperusteet:
            
            
               Kantaja on osoittanut, että kuluttajat laajalti tunnistavat, että savukkeensytyttimen muoto, jonka rekisteröimistä yhteisön tavaramerkiksi kantaja hakee, kuuluu kantajalle.
               Kantaja on osoittanut, että BIC-savukkeensytyttimen muoto on tullut asetuksen N:o 40/94 (EY) 7 artiklassa tarkoitetulla tavalla erottamiskykyiseksi.
            
         
      (1)  Oletettavasti R 469/2003-4.